खराब प्रदर्शन ने दिखाया भज्जी को बाहर का रास्ता  
इंग्लैंड के खिलाफ वनडे मैचों के लिए टीम चुनते वक्त चयनकर्ताओं ने टीम इंडिया के स्टार स्पिनर हरभजन सिंह को बाहर बिठाना ठीक समझा।
इंग्लैंड के खिलाफ वनडे मैचों के लिए टीम चुनते वक्त चयनकर्ताओं ने टीम इंडिया के स्टार स्पिनर हरभजन सिंह को बाहर बिठाना ठीक समझा। भज्जी इंग्लैंड दौरे पर भी वनडे टीम का हिस्सा नहीं बन पाये थे। ये और बात है कि तब उन्होंने कहा था कि उनके पेट की मांसपेशियां खिंच गई हैं और वो फिट नहीं हैं।  भज्जी फिलहाल चैंपियंस लीग में मुंबई इंडियंस टीम की अगुआई कर रहे हैं लेकिन फिट होने के बावजूद उन्हें बाहर रख कर चयनकर्ताओं ने साफ कर दिया कि वो उनके प्रदर्शन से खुश नहीं हैं।   भज्जी के नाम 229 मैचों में 259 विकेट हैं लेकिन इस साल उनका प्रदर्शन ठीक नहीं रहा है। इस साल उनके नाम 17 मैचों में 17 विकेट झटके हैं।